Noć čežnje
<s><poem>
Duboka muzika o večeri i noći
U mrke tonove nad gradom se sliva
I s nje se miris kamelija toči,
Daleka čežnja u mom srcu sniva.</s>

<s>Više valova uspavane r'jeke
U plavu prazninu ginu sjene meke:
Tamnjanski dim sa žrtvenika Tuge...</s>

<s>I noć sanjiva, poput lijepe žene,
S ljubavnog bola što plače i vene
Promiče tiho kroz bašte i luge...</s>

<s>Ah, noć je ovo moje čežnje duge! </poem></s>

<s>Musa Ćazim Ćatić</s>

